Referat fra bestyrelsesmøde i Vedbæk sejlklub 
Mandag 10. august 2026 planlagt til 18.00-20.00 (afsluttet kl. 19:30)
 
 
Dagsorden
1. Godkendelse af dagsorden samt valg af referent
2. Kort opdatering fra formanden
3. Kort opdatering fra afdelingerne (kun væsentlige punkter):
· Kølbåd
· Optimist/Jolle
· Surf, SUP & Beachvolley
4. Kort opdatering vedr. økonomi
5. Kort opdatering vedr. fondsansøgninger
6. Kort opdatering vedr. klubhus
7. Væsentlige prioriteter/projekter:
a. VS 75 års fødselsdag
b. Nyt regnskabssystem (digital platform)
8. Eventuelt
9. Næste møde
 
 
Tilstede: Thomas Tuxen, Søren Andersen, Paula Høiby, Claus Haagen Henriksen, Nataline d’Otrante, Mads Hansen, Carl Orbesen
Fraværende: Mads Hedegaard, Jan Zeuthen, Stefan Andersen
Referent: Paula Høiby
 
Materiale fremsendt forud for mødet:
· Regnskab pr 10.04.2026

Ad 1) Godkendelse af dagsorden og valg af referent 
Dagsordenen blev godkendt og Paula blev valgt som referent.



Ad 2) Kort opdatering fra formanden
Thomas gav en kort status på:
· Medlemstal
· Sommerballet
· Havnen og status på visionsplan
· Havnen – regler og restriktioner
Der er nu sendt 3. rykker ud og sidste oprydning på årsafslutning skal laves. 
Feedback på sommerballet var at alt klubhuset var blevet anvendt i uacceptabelt omfang inde i klubhuset, dvs. mere end bare aftalt opbevaring under trappen, herunder at danserne var i lokalerne i længere tid før selve balletten. Det var svært for klubmedlemmer at anvende klubhuset indenfor ud over at det var forventet at terrassen ikke kunne bruges. Indtrykket var at arrangementet ikke levede op til ånden på Sydstranden og hørte mere til en stemning på Rungsted Havn med eksempelvis klart kommercielt fokus samt reserverede VIP borde o.l. Der manglede en foreningsånd. Et forslag fremadrettet kan være at stille krav til at arrangementer kun skal være af en særlig karakter (mindre kommercielt) og/eller at eksempelvis overskud til fra baren går til klubhuset. Kulturhuset har bl.a. spurgt igen til om de kan låne klubhuset til at holde en fest og de har fået afslag igen i år.
Visionsplan ligger i dokumentarkivet i Foreningslet. Der er ikke noget nyt.
Det er på det seneste blevet fremhævet fra havnen, at SUP, Foil og Wingfoil ud af havnen ikke er tilladt og det er blevet håndhævet på det sidste af havnefogeden. Det blev drøftet at man undres over at placering af skilte udelukkende ud for klubhuset og ikke er placeret andre steder på havnen så bådliggerne, som også SUP’er ud fra deres både, også ser dem. Det blev også kommenteret om pumpfoil rammerne burde godkendes fordi det er en disciplin i vækst. Der blev spurgt ind til om restriktionerne også kommer til at gælde for kajakkerne. Thomas følger op på dialogen med havnen.
Action: Thomas, Søren og Mads følger op på fremsendte rykkere efter ”rykker nr. 3 og melder folk ud der ikke svarer.

Ad. 3) Kort opdatering fra afdelingerne (kun væsentlige punkter):

.

· Optimist/Jolle
Mads Hansen gav en status på optimisternes aktiviteter og konkurrencer med gode resultater (blandt andet gul-medalje). Der er også afholdt camps og det har fungeret fint med samtidige camps i surf og beachvolley. Der er solgt en RIB og det skaber ro over økonomien og det er planlagt at bruge indtægterne over de næste par år og ikke kun i år, så økonomien styrkes. Udgifter på 29’ere skal vi reagere på, da det ikke er mening at der skal være vedligeholdelsesomkostninger da bådene er i en end-of-life fase. Der har alt i alt været positiv fastholdelse og udvidelse af medlemstallene inden for optimist.

· Kølbåd
Claus gav status. Sejlerskolen er begyndt igen efter sommerferien - holdet i år er større end sædvanligt. Der har også været tursejladser. Næste store program bliver klubbens fødselsdag.

· Surf, SUP & Beachvolley
Nataline fortalte at der har været stor aktivitet i wingfoil holdene (de er på 9. hold), men der er til gengæld et fald i deltagerne på windsurfskolen – bl.a. pga begrænset kapacitet i trænerholdet men også forventeligt fordi wingfoil pt er meget populært. Der er indkøbt nye wingfoil udstyr. Der er dog brug for at tilladelsen til at pumpfoile i havnen ved arrangementer m.m.. Nataline fortalte om de afholdte camps i løbet af sommeren. Tirsdagstræningen har også kørt hele sommerferien uden sommerferie pause. 
Action: Finde dato til klubmesterskaber for surf m.m.

Ad 4) Kort opdatering vedr. økonomi
Søren har sendt opdateret regnskab rundt. Søren bemærkede at der bliver holdt fint igen med udgifterne. Der er også kommet flere medlemmer, hvilket også bidrager til den positive økonomi.

Budgetestimater er løbende opdateret og ser fine ud.

Vedbæk Cup er bekræftet og der forventes et godt arrangement.
Der er fortsat ikke det ønskede positive flow i økonomien for J-bådene – der mangler frivillige kapaciteter til at have tid til at kigge på indtægtskilder.

Der skal laves en ny post i regnskabet til Salg af udstyr – denne post skal ind i den nye kontoplan.

Afskrivninger blev kort drøftet. Der er fortsat brug for at se på likviditetsmidlerne i forhold til afskrivninger fra de forrige år.

Fællesudgifter blev gennemgået. Der er dog brugt meget af det budgetterede tal til vedligeholdelse med kun ca. 2000 kr til vedligeholdelse resten af året. Det er dog i henhold til plan. 

Ad 5) Kort opdatering vedr. fondsansøgninger
Nataline har søgt fonde i Nordea og Hempel. Nataline tager til Milano i efteråret i et semester og får ikke tid til at lave fondsansøgninger. Carl har meldt sig til at tage over for Nataline med fondsansøgninger.

Der vil blive behov for at finansiere en ny RIB til Surfafdelingen og det vil kræve kapacitet til fondsansøgninger. 

Actions: Carl overtager fondsansøgningsproces for Nataline i dialog med Irene (Stefans mor)

Ad. 6) Kort opdatering vedr. klubhus
Aktuelle tiltag:
· Der er reageret hurtigt på vandskaden som blev meldt ind i løbet af sommeren.
· Vinduespudser-aftalen er sagt op og skal dækkes af frivilligt arbejde fremadrettet evt suppleret af indkøb af vinduespudser udstyr.
· Loungehjørnet skal fortsat observeres og vi skal drøfte fremadrettet håndtering af den uhensigtsmæssige aktivitet af ikke-klubmedlemmer. Det overvejes at prioritere noget opgradering af møblerne næste år. Der var enighed om at bevare lounge-hjørnet.
· Kaffe skal købes i Netto o.l. og ikke købes dyrt ind

Actions: Thomas laver et skilt til loungehjørnet om at det tilhører klubben.


Ad. 7) Væsentlige prioriteter/projekter:

a) VS 75 års fødselsdag
Der er ca. 33 deltagere der har meldt sig. Der er velkomstdrinks kl. 17 og efterfulgt af fællesspisning. Der vil kunne købes vand og øl som klubben sælger ud af.
Action: Hver afdeling skal forsøge at sætte aktiviteter i gang til dagen.

b) Nyt regnskabssystem
Den nye kontoplan skal på plads og etableres i regnskabsmodulet i Foreningslet med nedlukning af nuværende regnskabsark, så den videre administration sker i Foreningslet.
Action: Mads Hedegaard har snakket med et medlem som er revisor/regnskabskyndig som vil hjælpe med etablering af det nye kontoplan. Jan skal tage initiativ til at samle regnskabsholdet og sætte processen i gang. 


Ad. 8) Eventuelt
Mads orienterede om at U DM 2. weekend i september afholdes.

Carl kommenterede, at vi evt. kan overveje at se om vi kan kommunikere mere målrettet ud på mails som supplement til FB så det sikres, at medlemmer der ikke er på FB ser vigtige informationer.

Carl Emil deltager som repræsentant til informationsudveksling for ungdomsudvalget i Natalines plads indtil Nataline er retur fra sit kommende semesterophold i Milano.

Intet andet evt.

Ad. 9) Næste møde
Næste møde afholdes onsdag 30. september kl. 18:00-20:00.

